تورکیه ان چوخ آغاج اکن اؤلکه‌لردن بیریدیر.
اکینچیلیک و اورمان باخانلیغی-اورمان باش مودورلوگونون ائو صاحبلیگی و بیرلشمیش میللتلر تشکیلاتینین ارزاق و تاریم تشکیلاتی (فائو) امکداشلیغیندا ۲۱-۲۵ مارس تاریخلرینده آنتالیادا تشکیل ائدیله‌جک ۷.جی آغ‌دنیز اورمان هفته‌سی و ۲۴.جو فائو سیلوامئد کمیته‌سی اوتورومو آچیلیش مراسمی ایله باشلادی.
مراسمده ایشتیراک ائد‌ن اورمان باش مودورو بکیر کاراجابی تورکیه‌نین ان چوخ آغاجلاندیرما حیاتا گئچیره‌ن اؤلکه‌لردن بیری اولدوغونو دیله گتیردی.
کاراجابی، ۲۰۱۹.جو ایلده داها یاشیل تورکیه و داها یاشانابیله‌ن بیر دونیا هدفی ایله ۱۱ نوامبری میللی آغاجلاندیرما گونو اعلان ائتدیکلرینی و بو چرچیوه‌ده "گله‌جه‌گه نفس" آدلی یئنی آغاجلاندیرما کمپینی باشلاتدیقلارینی بیلدیردی.
"۳ ایلدیر داوام ائد‌ن بو پروژه چرچیوه‌سینده ۲۰۱۹.جو ایلده ۱ ساعاتدا بیر یئره ۳۰۳ مین ۱۵۰ آغاج اکمکله رکورد قیریلدی و بو رکورد گینس طرفیند‌ن ثبت ائدیلمیشدی. ۲۰۲۰.جی ایلده ده ۲۱ مین ۸۲۵ مکعب متر ساحه‌ده ۴۵۲ مین ۲۳ آغاجلا اولوشدورلان تورکیه خریطه‌سی دونیانین ان بؤیوک بیتکی موزائیکی اولاراق یئنه گینس طرفیندن بیر رکوردو اولاراق ثبت ائدیلدی" دئدی.
کاراجابی،
"آغاج اکمه چالیشمالارینین بیر مدرکی اولاراق، آغاج اکن اینسانلارین شرفینه حاضیرلانمیش "آغاج اکن اینسانلارین شکیللرین‌دن اولوشان آنلاین فوتو آلبوم رکوردو دا گینس طرفیندن ثبت ائدیلدی ​​و گله‌جگه نفس پروژه‌سینین اوچونجو رکوردو اولاراق تاریخه گئچدی" دئدی
